《岁暮》
宋代·洪朋

黔雷运天机，四气莽回互。始玩春载阳，欻见岁云暮。

孰知老境侵，转觉夙尚误。吾闻昆崙墟，上有不死树。

安得攀其条，奇龄傥能度。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。